கேள்வி: இடையன்குடி (திருநெல்வேலி மாவட்டம்) - தூய திரித்துவ ஆலயம் என்பது என்ன?
பதில்: படிமம்:Holy Trinity Church IdayanKudi.JPG இடையன்குடியின் மையப் பகுதியில் அமைந்துள்ள தூய திரித்துவ ஆலயம் , இவ்வூரின் அடையாளமாகக் கருதப்படுகிறது. இந்த ஆலயம் இராபர்ட்டு கால்டுவெல் அவர்களால் கட்டப்பட்டது. இந்த ஆலயத்தை கோதிக் (இந்தோ - கிரேக்க முறை) கட்டடக்கலை அமைப்பில் வடிவமைத்துள்ளனர். இவ்வாலயம் 1880-ஆம் ஆண்டு சூலை 6 ஆம் தேதி திறக்கப்பட்டது. இவ்வூரைச் சுற்றியுள்ள பெரும்பாலான நிலங்கள் தென்னிந்தியத் திருச்சபை சொந்தமானது.
கேள்வி: இடையன்குடி (திருநெல்வேலி மாவட்டம்) - ராபர்ட் கால்டுவெல்லும் இடையன்குடியும் பற்றி தகவல் சொல்.
பதில்: படிமம்:Robert Caldwell.jpg திராவிட மொழிகளின் தந்தையாக கருதப்படும் இராபர்ட்டு கால்டுவெல் தன் வாழ்நாளின் பெரும் பகுதியை இவ்வூரில் மதபோதகராகக் கழித்தார். இவர் அயர்லாந்து நாட்டைச் சேர்ந்தவர். சமயப்பற்றின் காரணமாக, கிறித்துவ மதம் பரப்பும் அமைப்பு (மிஷினரி) ஒன்றில் சேர்ந்தார். தொடர்ந்து கிறித்துவ மதம் பரப்ப இந்தியா வந்த இவர், இவ்வூரில் தங்கி கிறித்துவ மதத்தை பரப்பினார். ராபர்ட் கால்டுவெல் மறைந்த பிறகு, அவருடைய கல்லறை, அவர் கட்டிய தூய திரித்துவ ஆலயத்தின் திருவறையில் உள்ளது. தமிழுக்கு அவர் செய்த தொண்டைப் போற்றும் விதமாக, தமிழக அரசு இடையன்குடியிலுள்ள கால்டுவெல் வாழ்ந்த இல்லத்தை நினைவிடமாக்கி பராமரித்து வருகிறது. .
கேள்வி: இடையன்குடி (திருநெல்வேலி மாவட்டம்) - கல்வி பற்றி நீங்கள் என்ன அறிந்துள்ளீர்கள்?
பதில்: கால்டுவெல் நூற்றாண்டு நினைவு மேல்நிலைப்பள்ளி இக்கிராமத்தில் உள்ள குழந்தைகளின் கல்வித் தேவைகளைப் பூர்த்தி செய்கிறது. இருப்பினும், பலர் வெளியூர்களில் உள்ள பள்ளிகளுக்குச் செல்கிறார்கள். மாணவர்களுக்குச் செவிலியர் பணிக்குப் பயிற்சியளிப்பதற்காக, ஒரு நர்சிங் கல்லூரி இங்கு உள்ளது.